open-index/open-wikipedia-markdown huggingface dataset:
Silver Side Up

***Silver Side Up*** er det tredje albumet til det canadiske rockebandet Nickelback. Albumet ble gitt ut 11. september 2001. 

Mange av tekstene var skrevet før *[[The State (album)|The State]]*, bandets forrige album, kom ut, men ble først spilt inn til denne platen. Denne gangen skrev Chad Kroeger tekster som var direkte og realistiske. «Too Bad» handler om Mike Kroegers far, som aldri var der under oppveksten og «Never Again» handler om ødelagte hjem, om mishandling og hvordan barn opplever det.

Populariteten til Nickelback ble bare større og større. Platen solgte over 6 millioner eksemplarer bare i USA og 10 millioner i hele verden mens singelen «How You Remind Me» ble en av de mest spilte på amerikansk radio i 2002. 

## Sporliste
# «Never Again» – 4:20
# «How You Remind Me» – 3:43
# «Woke Up This Morning» – 3:50
# «Too Bad» – 3:52
# «Just For» – 4:03 (ny versjon av sang fra *[[Curb]]*)
# «Hollywood» – 3:04
# «Money Bought» – 3:24
# «Where Do I Hide» – 3:38
# «Hangnail» – 3:54
# «Good Times Gone» – 5:18
# «Hero» – 3:21 (kun med på utgivelser i enkelte land)

## Eksterne lenker
*
Mary

**Mary** er en engelsk form av kvinnenavnet *[[Maria]]* som er en gresk variant av det arameiske kvinnenavnet *[[Miriam]]*. Den opprinnelige betydningen er omstridt, muligens «den tykkfalne».

## Utbredelse
*Mary* har vært et svært vanlig navn i England siden 1200-tallet, men har de siste årene ikke vært blant de mest populære navnene på jentebarn.

*Mary* var fra 1800-tallet og fram til 1950-tallet det vanligste navnet på jentebarn i USA. *Mary* har også helt fram til årtusenskiftet vært den vanligste formen av navnet i USA, men har på 2000-årene blitt tatt igjen av *Maria*. Den franske formen *Marie* var populær fram til 1950-årene.

*Mary* er kjent brukt i Sverige første gang i 1808, og var mest populært i perioden 1910&ndash;1929. *Mary* var også blant de mest brukte navnene på nyfødte jenter i Norge rundt 1920, spesielt i Nordland, men har siden falt i popularitet.

Navnet *Mary* var vanlig i Norge fra 1890- til 1950-årene og hadde en popularitetstopp med 1,5 % i 1919.

*Mary* har navnedag 2. juli i Finland (svensk språk) og 15. august i Norge.

*Mary* er i dag det mest brukte kvinnenavnet i USA.

|}

## Kjente personer med navnet
* Mary Shelley (1797&ndash;1851), britisk forfatter, mest kjent for boken Frankenstein
* Mary Hanford Ford (1856&ndash;1937), amerikansk kvinnerettighetsforkjemper
* Mary Astor (1906–1987), amerikansk skuespiller
* Mary Tyler Moore (1936–2017), amerikansk programleder
* Mary J. Blige (1970&ndash;), amerikansk sanger
* Mary-Kate Olsen (1986&ndash;), amerikansk skuespiller

### Kongelige
* Mary av Danmark (1972&ndash;), kronprinsesse av Danmark

### Oppdiktede personer
* Mary Poppins, hovedperson i en rekke barnebøker av Pamela Lyndon Travers

## Se også
* Maryland – delstat i USA
* Mary – by i Turkmenistan
* Bloody Mary – en drink

## Referanser


## Eksterne lenker
*
Liberatores

**Liberatores** («frigjørere») er den betegnelsen som Julius Cæsars drapsmenn brukte om seg selv for å rettferdiggjøre drapet.

Mennene som er regnet for å være lederne av sammensvergelsen, var Gaius Cassius Longinus og Marcus Junius Brutus (sønn av Cæsars elskerinne Servilia Caepionis)

Marcus Tullius Cicero var ikke medlem av sammensvergelsen, og ble overrasket da attentatet var et faktum, men skrev senere til konspiratoren Trebonius at han ønsket han hadde blitt «invitert til den herlige banketten». Cicero mente at liberatorene også skulle ha drept Marcus Antonius. Konspiratorene mente imidlertid at én tyranns dødsfall ville ha en sterkere symbolsk effekt, og hevdet i tillegg at hensikten ikke var et statskupp, men å fjerne en tyrann.

Mordet på Julius Cæsar var resultatet av en konspirasjon mellom flere romerske senatorer. Den ble ledet av Gaius Cassius Longinus, Decimus Junius Brutus, og Marcus Junius Brutus. De stakk Julius Cæsar til døde på et sted som lå tilstøtende til Pompeius’ teater på *[[Idus martiae]]* (15. mars) 44 f.Kr. Cæsar var romersk diktator av den romerske republikk på denne tiden etter å ha blitt erklært dictator perpetuo (diktator på livstid) av senatet. Denne utnevnelsen førte til at flere senatorer fryktet at Cæsar ønsket å fjerne senatet til fordel for et tyranni. Konspiratørene, liberatores, som de kalte seg, viste seg ute av stand til å gjenopprette republikken. Forgreningene av konspirasjonen og drapet førte til borgerkrig og til sist at prinsipatet ble innført, noe som var begynnelsen på det romerske keiserrike

## Liste over ''liberatores''
Rundt 40 mennesker var involvert i sammensvergelsen, men rundt halvparten av navnene har gått tapt i historien og bortimot ingenting er kjent om de navnene som har overlevd. De kjente attentatmennene var:

* Gaius Cassius Longinus
* Marcus Junius Brutus
*Lucius Minucius Basilus
*Servilius Casca
*Gaius Casca (Servilius Cascas bror)
*Decimus Junius Brutus Albinus
*Lucius Tillius Cimber («Metellus Cimber» i Shakespeares drama ''Julius Cæsar'', 1599)
* Servius Sulpicius Galba
*Gaius Trebonius
* Lucius Minucius Basilus
* Gaius Servilius Casca (bror av Publius Servilius Casca Longus)
* Publius Servilius Casca Longus (bror av Gaius Servilius Casca og den som var ansvarlig for å stikke først)
* Lucius Cassius Longinus (bror av Gaius Cassius Longinus)
* Gaius Cassius Parmensis
* Caecilius (bror av Bucolianus)
* Bucolianus (bror av Caecilius)
* Rubrius Ruga
* Marcus Spurius
* Publius Sextius Naso
* Lucius Pontius Aquila[
* Petronius
* Decimus Turullius
* Pacuvius Antistius Labeo
* Lucius Cornelius Cinna (sønn av fire ganger konsul med samme navn)

## Referanser


## Eksterne lenker
* Redegjørelse av drapet fra Nikolaos fra Damaskus
* Redegjørelse av drapet fra historikeren Appian. Seksjon 114 inneholder en liste over de som deltok.
* Suetonius, ''Life of Julius Caesar'', inkluderer en redegjørelse av sammensvergelsen.
Patrick Staudacher

**Patrick Staudacher** (født 29. april 1980 i Sterzing, Syd-Tirol) er en italiensk tidligere alpinist.

I OL 2006 i Torino kom han på niendeplass i utfor. Hans beste prestasjon i verdenscupen er en tredjeplass i super-G i Gherdëina (Val Gardena) 18. desember 2009.

I VM 2007 i Åre gikk han svært overraskende til topps i super-G.

## Eksterne lenker
* 
* Fanklubbside
Inger Marie Andersen

**Inger Marie Andersen** (1930–1995) var en norsk skuespillerinne som i 1950- og 1960-årene ble regnet blant den norske filmens ledende krefter. Hun ble særlig ble kjent fra rollene som ung tidstypisk husmor i en rekke filmkomedier i den perioden.

## Biografi
Andersen scenedebuterte som Nina i Tsjekhovs *[[Måken]]* (1950) på Nationaltheatret. I 1954 ble hun ansatt ved Den Nationale Scene hvor hun blant annet medvirket i stykker som *[[Brand]]* og *[[Mordet på Marat]]*. Utover disse dramastykkene viste hun seg som en medrivende komiker både på scenen og på film.

Hun filmdebuterte i den norske komedien *[[Vi gifter oss]]* (1951), sammen med Henki Kolstad. Det var rollen som den prototypiske unge husmoren i denne, og en rekke andre andre filmkomedier, som gjorde henne særlig populær i 1950- og 1960-årene. Etter dette hadde hun ledende roller i filmkomedier som *[[Støv på hjernen (1959)|Støv på hjernen]]* (1959), *[[Sønner av Norge (film)|Sønner av Norge]]* (1961), *[[Sønner av Norge kjøper bil]]* (1962) og *[[Alle tiders kupp]]* (1964). Hun fremstilte også yrkeskvinner på film, slik som i Nils R. Müllers *[[Kvinnens plass]]* (1956) og i Bjarne Andersens *[[Roser til Monica]]* (1956). I barnefilmen *[[Bjurra]]* (1970) var hun og Henki Kolstad atter det sympatiske paret. Sammen ble disse to 1950-årenes populære filmpar i Norge.

På TV medvirket hun i komiserien ''Pim og Laffen'' (1970) samt en del produksjoner av Fjernsynsteatret.

I 1962 mottok hun Aamot-statuetten.

Hun ble gift i 1956 med kunstanmelder og grafiker Thomas Breivik.

## Se også
* Om kunstnerslekten Solløs (Andersen)

## Referanser


## Eksterne lenker
* 
*
Christian Mayer (alpinist)

**Christian Mayer** (født 1972) er en tidligere østerriksk alpinist.

## Karriere

Han var aktiv i verdenscupen fra 1991 til 2006, og oppnådde i løpet av karrieren sju enkeltseire (6 i storslalåm og 1 i Super-G). I 1994 gikk han til topps i storslalåmcupen.

Under OL 1994 på Lillehammer tok han bronse i storslalåm, og under OL 1998 i Nagano bronse i slalåm. I VM 1999 i Vail i Colorado ble det bronse i kombinasjonen.

9. mars 2006 kunngjorde Mayer at han la opp som aktiv alpinist.

## Resultater i verdenscupe i alpint

### Enkeltseire

### Sammenlagtplasseringer

## Referanser


## Eksterne lenker
* 
*
Hilde Andersen

**Hilde Andersen** (født 1951) er en norsk teaterregissør.

Andersen ble født i Stavanger, men flyttet til Bergen i 1964. Hun tok cand.mag.-graden ved Universitetet i Bergen (UiB) (med fagkombinasjonen fransk, teater og musikk) i 1979. Hun studerte deretter regi ved Statens teaterhøgskole i 1979&ndash;1982.

Hun debuterte som teaterregissør i 1983 med oppsetningen ''I denne lange natt'' (*Canto Libre*) på Nationaltheatret. Hun fikk et kunstnerisk gjennombrudd senere i 1980-årene med regi på flere av Cecilie Løveids teaterstykker. Blant annet *Vinteren rivnar* på Det Norske Teatret og *Balansedame* på Den Nationale Scene. Begge disse stykkene hadde musikk spesialkomponert av Synne Skouen. I 1987 satte hun opp Astrid Lindgrens *[[Brødrene Løvehjerte]]* på Nationaltheatret. Senere har hun virket som iscenesetter av samtidsopera. Hun har også regissert oppsetninger av *[[Glassmenasjeriet]]*, *Maid of Norway* og *[[Kassandra]]* og har også hatt regi på musikaler som *[[My Fair Lady]]*, ''An-Magritt'' og *[[Evita (musikal)|Evita]]*. På Den Norske Opera var hun assisterende regissør for Mike Ashmanns *Ringen syklus*, samt ansvarlig regissør for *[[Der fliegende Holländer|Den flyvende Hollender]], [[Rigoletto]]* og *[[Maskeballet]]* i tillegg til å regissere *[[Karmelittsøstrene]]*. 

Andersen var ansatt ved Nationaltheatret fra 1982 til 1987 og ved Den Norske Opera fra 1995 til 2020. 

Hun er datter av dirigenten og fiolinisten Karsten Andersen.

## Referanser


## Eksterne lenker
*
Ben Webster

**Benjamin Francis Webster** (født 27. mars 1909 i Kansas City, død 20. september 1973 i Amsterdam) var en amerikansk jazzmusiker (saksofon) kjent som en av swingjazz-epokens ledende (sammen med blant andre Coleman Hawkins og Lester Young).

## Liv og virke
På 30-tallet spilte han tidlig i hjembyens orkestre som «The Young Family Band» med blant annet Lester Young (1930), samt «Blanche Calloway and her Joy Boys» (1931). Med Bennie Moten ble han kjent gjennom soloer på *Lafayette* og *Moten Swing* (1931–33). Derpå spilte han med Andy Kirk (1933). Etter flytting til New York City, spilte han med Cab Calloway, Fletcher Henderson (1934) og Teddy Wilson, samt ble meget kjent i Duke Ellingtons orkester (1936, 1939, 1940–43, 1948–49), spesielt for sin solo på *Cotton Tail* og *Chelsea bridge*.

Webster innledet så en lengre periode der ledet egne orkestre, medvirket på utgivelser med Jazz at the Philharmonic (1953–54), tilbrakte fem år på vestkysten, samt spilte storheter som Coleman Hawkins, Oscar Peterson og Art Tatum (1944–64).

Han ble en Skandinavia-venn og flyttet til København (1964). Hans første besøk i Norge var en ukes gjestespill ved Metropol Jazz Club i februar 1965, med Bjørn Pedersen bass, Karl Otto Hoff trommer og Tore Sandnæs ved flygelet. Webster gikk da også på ski ved Bogstad.  

Med Omar Heide Midtsæter på trommer og Steinar Thue på klarinett spilte han på Jan Brodins «M/S Ragtime» i august samme året. Webster spilte ved åpningen av Down Town jazzklubb i oktober 1965. Han fisket edelkreps i Steinsfjorden (Buskerud) og spilte med Tore Sandnæs trio ved Manhattan i august 1966. Webster gjestet Moldejazz i 1967 med Kenny Drew på piano og Niels-Henning Ørsted Pedersen på bass. Han gjentok besøket (1969) med norsk besetning: Rowland Greenberg på trompet, Øistein Ringstad på piano, Bjørn Pedersen på bass og Omar Heide Midtsæter på trommer.

I mars 1970 gjorde han fem utsolgte konserter på tre dager i Trondheim, hvorfra Ove Stokstad foretok opptak fra to konserter med Webster, Tore Sandnæs piano, Kjell Johansen trommer og Bjørn Alterhaug bass. Med Trygve Windingstad trommer, Terje Venaas og Jack Hicks flygel, debuterte han ved Club 7 den 7. oktober 1971. Da Big Chief Jazzband fylte 50 år i Chateau Neuf 12. januar 1972, var han med, en forestilling som ble vist i NRK 29. januar. Han gjestet jazzklubben Loftet i Drammen i september 1972 med Svein Alfredsen piani, Halvard Kausland gitar, Bjørn Pedersen bass og Karl Amund Amundsen trommer. Han var ved Down Town jazzklubb i juni 1973 og samtidig i en kvintett med Amundsen på trommer, Pedersen på bass, Kausland på gitar og Henryk Lysiak på piano, hvorfra NRK også sendte i juli.  

Han døde kort tid etter.

I Danmark finner man «Ben Webster Foundation» som støtter amerikansk-danske jazzkonstellasjoner, og deler ut den årlige Ben Webster Prize.

## Referanser


## Eksterne lenker
* 
* 
*
Normann Records

Normann Records er et norsk platelabel og forhenværende  plateselskap. 

## Selskapet
Selskapet **Normann Records AS** hadde adresse Kalvesund, Staubø i Arendal kommune, og ble drevet av familien Normann med Wenche Normann som daglig leder. Selskapet har gjenutgitt flere plater med den norske gitaristen Robert Normann (1916–1998) og annen årgangsmusikk opprinnelig utgitt på 78-plater, samt barneplater og annet.

Normann Records AS drev også foreningen *Robert Normanns Venner*.

I en periode på seks år kjempet selskapet i retten mot Siri Juster, datteren til Leif Juster, om rettighetene til lyd- og bildematerialet etter hennes far. Selskapet hadde lånt i overkant av hundre lydopptak, og da datteren ville ha dem tilbake, krevde selskapet erstatning for brutt avtale. Selskapet tapte i lagmannsretten i november 2011, og ble også idømt saksomkostninger på 450 000 kroner. Samme måned begjærte selskapet oppbud etter å ha oppgitt gjeld på 288 603 kroner og verdi på aktiva til 140 888 kroner.
## Labelet
Labelet «Normann Records» er et varemerke som forvaltes av Normann Management og fortsatt i drift.

## Referanser


## Eksterne lenker
* 
* Omtale på Ballade.no
Frode Skarsgard Bjørnevik

**Frode Skarsgard Bjørnevik** (født 4. november 1980) er en norsk tidligere fotballspiller. Han spilte midtstopper, og kom foran 2007-sesongen til Ham-Kam fra Eidsvold Turn, der han spilte i ni sesonger og var kaptein mot slutten.

Bjørnevik spilte sin første ordinære kamp for Hamarkameratene mot Skeid den 9. april 2007, og fikk sin Tippeliga-debut omtrent ett år senere mot Bodø/Glimt den 30. mars 2008, da han kom inn som innbytter for Knut Henry Haraldsen. Han spilte sin første tippeligakamp fra start mot Vålerenga den 5. juni 2008 og fikk i tiden etter dette positiv omtale i rikspressen. 

Etter sin periode i Ham-Kam spilte Bjørnevik for Strømmen i perioden 2010 til 2012, da han valgte å legge opp som fotballspiller. Frode Bjørnevik har for øvrig tidligere spilt ungdomsfotball for Kløfta IL.

Som fotballspiller var Bjørnevik kjent for sin fysiske spillestil og duellstyrke, spesielt i luften. Han var også en eminent straffetaker.

## Referanser


## Eksterne lenker
* 
* 
* Spillerprofil hos Fotball.no
* Spillerprofil hos Altomfotball.no
Georg Wissowa

**Georg Wissowa** (født 17. juni 1859 i Neudorf ved Breslau, død 11. mai 1931 i Halle an der Saale) var en tysk klassisk filolog. Hans fremste fagområde var utforskningen av gammel romersk religion.

## Liv

Wissowa gikk på skole i Breslau og studerte ved Universität Breslau og Ludwig-Maximilians-Universität München. Han tok doktorgraden i Breslau i 1880 og habiliterte seg samme sted i 1882. I 1886 ble han utnevnt til professor ved Universität Marburg og i 1895 fikk han en lærestol ved Universität Halle.

Han er kjent som nyutgiver av *Paulys Realencyclopädie der classischen Altertumswissenschaft*, som ble oppkalt etter ham og verkets opprinnelige utgiver August Friedrich Pauly (*[[Pauly-Wissowa]]*). Fra 1893 til 1910 utgav han bindene 1,1 til 7,1. Frem til avslutningen av nyutgaven i 1978 hadde verket vokst til 66 halvbind og 15 supplementsbind.

## Publikasjoner
* *Religion und Kultus der Römer.* Handbuch der klassischen Altertumswissenschaft V.4, C.H. Beck, München 1902
* *Gesammelte Abhandlungen zur römischen Religions- und Stadtgeschichte*, C.H. Beck, München 1904

## Referanser


## Eksterne lenker
*
Zero Mostel

**Samuel Joel «Zero» Mostel** (født 28. februar 1915 i Brooklyn i New York City, død 8. september 1977 i Philadelphia i Pennsylvania) var en amerikansk skuespiller.

Zero Mostel har spilt i en rekke filmer, hovedsakelig komedier, blant annet *A Funny Thing Happened To Me On My Way To Forum*, *The Model and the Marriage Broker*, *Du Barry Was a Lady*, *The Producers* (i rollen som Max Bialystock) og *Rhinoceros*.

## Eksterne lenker
* 
*
Stig Arild Råket

**Stig Arild Råket** (født 1978) er en norsk tidligere fotballspiller som sist spilte i Kristiansund Ballklubb. Han spilte tidligere for Kristiansund Fotballklubb, Clausenengen, Molde og Bodø/Glimt. 

Stig Arild Råket kom til Bodø/Glimt fra Molde foran 2005-sesongen. Han spilte i ca. halvparten av kampene til Glimt i en det som skulle bli en marerittsesong med sisteplass i Tippeligaen og nedrykk. 2006-sesongen startet bra for Råket. Han scoret sesongens første mål for Bodø/Glimt og ble machvinner i åpningskampen hjemme mot Sparta Sarpsborg i april 2006. Han spilte relativt fast i første halvdel av sesongen. Bodø/Glimt hadde store økonomiske problemer og måtte kvitte seg med mange spillere midt i 2006-sesongen. Råket var en av spillerne som måtte gå, og gikk da gratis til Kristiansund BK.

Han la opp som aktiv fotballspiller etter 2007-sesongen og er for tiden (2009) spillerutvikler for Molde FK

## Referanser
Volkswagen Crafter

**Volkswagen Crafter** er den største varebilmodellen fra Volkswagen i klassen 3-5 tonn. Crafter ble introdusert i 2006, og erstattet den 31 år gamle Volkswagen LT-serien.Volkswagen Crafter. Mercedes Sprinter er bygget på Volkswagen Crafter, **(EDIT. VW Crafter produseres av Mercedes Benz ved Daimler's Mercedes-Benz Düsseldorf and Ludwigsfelde production plants)** og hovedkonkurrentene i Europa er Opel Movano, Ford Transit, Fiat Ducato og Iveco Daily.

## Eksterne lenker
*
Hashtabell

En **hashtabell** eller **nøkkeltabell** er en av informatikkens viktigste datastrukturer.  I stedet for å lete gjennom en serie, som kan ta O(N) i verste fall, eller en sortert liste på O(log N) tid, vil letetiden i en hashtabell være konstant, O(1). 

Leting etter et objekt iverksettes på basis av en nøkkel x, som klienten oppgir.  Nøkkelen kan være et tall eller en tekst. Plassen beregnes så til k=h(x), der h(x) er hashfunksjonen som da skal være utført på O(1) tid. Objektet kan da hentes ut fra plass k, som er en av de N plassene til rådighet. En hashtabell kalles således *assosiativ tabell*, da den assosierer (kobler) nøkkel og verdi (engelsk:  *key* og *value*).

Lagerstedet er vanligvis en tabell i maskinens hurtigminne, der man har O(1) tilgang til alle plassene.  Man har den senere tid utviklet distribuert hashtabell som sprer lagringen på en eller flere maskiner for å øke pålitelighet og ytelse.  Lageret vil til enhver tid ha en lastfaktor på B/N, der B er antall belagte plasser.

Hvis flere nøkler kobles til samme plass oppstår nøkkelkollisjon.  Hashfunksjonen er laget for å unngå kollisjoner, men ved kollisjon må objektet lagres et annet sted, for eksempel i ekstra datastrukturer (trær, lister, såkalt «chaining»).  En alternativ teknikk er å ta i bruk neste ledige lagerplass (lineær prøving), eventuelt lete seg eksponensielt frem til et ledig sted (kvadratisk prøving); en tredje teknikk er tilfeldig prøving, der man seriekobler flere hashfunksjoner for å beregne stedet.  Dette øker tiden for å beregne h(x), men er da ment å redusere antall kollisjoner, og derigjennom gi redusert letetid.
Sjansen for kollisjon øker med lastfaktor. Man kan da øke lagerplassen (N), etterfulgt av «rehashing», der objektene plasseres på det som vil være nytt korrekt sted. Dette er en O(N) operasjon.

Eksempler på hashfunksjon er h(x) = x \text{ MOD } N (der nøkkel er et heltall).  Hvis nøkkelen er en tekst (eksempelvis en abonnents navn, som i figuren) kan h(x) være beregnet ut fra summen av et utvalg av tekstens tegn.  Målet vil alltid være å unngå kollisjon, i hovedsak, ved å spre bruken jevnt over tabellen.

## Referanser
Den russisk-tyrkiske krig (1787–1792)

**Den russisk-tyrkiske krigen** i årene 1787 til 1792 var en av flere konflikter mellom Det osmanske riket og Russland fra 1676 frem til første verdenskrig. Østerrike allierte seg med Russland under denne konflikten.

Krigen var over 9. januar 1792 med inngåelsen av Jassytraktaten. Der godtok Det osmanske riket Russlands anneksjon av Krim-khanatet. Også store deler av det som idag er kjent som Moldavia og Ukraina gikk til Russland. Dnestr ble den nye grensen til Europa.

Krigen førte til en ytterligere russisk dominans i svartehavsområdet.

## Se også

* Den russisk-tyrkiske krig (1877-1878)

## Eksterne lenker
*
Det første serbiske opprøret

**Det første serbiske opprøret** var en serbisk nasjonal revolusjon som varte fra 1804 til 1813. Revolusjonen var en reaksjon på at dahijene, janitsjarenes ledere, henrettet flere høytstående personer i det serbiske samfunnet tidlig i 1804 for å hindre opprør blant serberne.  I Serbia er dette kjent som *Seca knezova* (*Slakten av [[Knjaz|knjazene]]*).       

Mange overlevde derimot janitsjarenes henrettelser, inkludert Karađorđe. I februar 1804 startet han et opprør i sentrale Serbia. Med militær støtte fra Det osmanske riket evakuerte janitsjarene Beograd i juli 1804, og søkte tilflukt på øya Ade Kaleh. En gruppe serbere drepte de fire dahijene, og janitsjarene ble bekjempet.      

Serberne ønsket økt selvstyre innenfor Det osmanske riket, men partene ble ikke enige, og i 1805 erklærte osmanene krig mot Serbia.      

Den serbiske hæren beseiret osmanene ved Ivankovac i 1805, Mišar, Deligrad og Beograd i 1806. Tross seierne ønsker mange av de serbiske militære lederne å avsette Karađorđe, og de organiserte en rekke opprør mot ham. I 1813 innledet osmanene en stor offensiv mot serberne, som slo ned opprøret.

## Referanser
Koalesens

**Koalesens** er en prosess der to eller flere dråper eller partikler slår seg sammen ved kontakt til å danne en enkel dråpe (eller boble). Dette kan skje i mange prosesser, blant annet i meteorologiske og astrofysiske prosesser. For eksempel er prosessen viktig både i dannelsen av regndråper og i dannelsen av planeter og stjerner. Koalesens er også et uttrykk som blir brukt i sveising, der to (eller flere) metaller blir sveiset sammen.

Innen meteorologi spiller prosessen en svært viktig rolle i hvordan regndråper oppstår. Små dråper blir fanget av luftstrømmene i skyene og kolliderer med hverandre og danner større dråper. Når de små dråpene blir store og tunge nok til at oppdriften ikke lenger kan holde på dem vil de falle ut av skyene som regn. Når skytoppene er kaldere enn -40&nbsp;°C eller hvis det er cirrusskyer over skyene kan iskrystaller som kommer inn i skyene hjelpe i dannelsen av regndråper.

## Se også
*Bergeronprosessen

## Kilder
*
Gavin MacLeod

**Gavin MacLeod** (født Allan George See 28. februar 1930 i Mount Kisco i New York, død 29. mai 2021 i California) var en amerikansk skuespiller. Han spilte blant annet i fjernsynsserien *[[The Love Boat]]*. 

MacLeod gjorde 19. januar 2004 en opptreden hos *[[Late Show with David Letterman]]* i forbindelse med segmentet «Potatoes or Gavin MacLeod», der poenget var å gjette på 30 sekunder om det var Gavin MacLeod eller Idaho Russet-poteter tilsvarende hans vekt som var bak døra.

## Filmografi
* *[[I Want To Live!]]*
* *[[Compulsion]]*
* *[[Pork Chop Hill]]*
* *[[Operation Petticoat]]*
* *[[The Gene Krupa Story]]*
* *Twelve Hours to Kill*
* *[[High Time (film)|High Time]]*
* *[[The Party (film)|The Party]] (1968)*
* *[[Kelly's Heroes]] (1970)*
* *The Crimebusters*
* *McHale's Navy Joins the Air Force*
* *[[Time Changer (2002)]]*
* *[[The Sand Pebbles (film)|The Sand Pebbles]]*
* *The Secrets of Jonathan Sperry (filming)*

### TV
* *[[My Favorite Martian]]
* *Mr. Lucky*
* *The Untouchables*
* *Dan Raven*
* *Perry Mason*
* *Dr. Kildare*
* *The Investigators*
* *The Dick Van Dyke Show*
* *The Munsters*
* *The Twilight Zone*
* *Gomer Pyle, U.S.M.C.*
* *McHale's Navy*
* *The Andy Griffith Show*
* *The Man from U.N.C.L.E.*
* *Hogan's Heroes*
* *The Rat Patrol*
* *Combat!*
* *The Big Valley*
* *It Takes a Thief*
* *Hawaii Five-O*
* *Mary Tyler Moore*
* *The Love Boat*
* *Kongen av Queens*
* *Et syttitallsshow … Smitty (2 episoder, 2006)
* ''JAG … Raymond Harrick (1 episode, 2003)

## Referanser


## Eksterne lenker
* 
*
Filiki Eteria

**Filiki Eteria** (gresk: Φιλική Εταιρεία) var en hemmelig organisasjon som var aktiv på 1800-tallet. Hovedmålet var å bekjempe Det osmanske riket (dagens Tyrkia) og gjøre Hellas til en uavhengig stat. Medlemmene var stort sett unge fanarioter og lokale ledere fra Hellas.
Mahmud II

**Mahmud II** (osmansk tyrkisk: محمود ثان Mahmud-ı sānī) var (født 20. juli 1785, død 1. juli 1839) var den 30. sultanen av Det osmanske riket. Han hersket fra 1808 til sin død i 1839.

Mahmud II sitt styre huskes ofte for omfattende militære og rettslige reformer, blant annet avskaffelse av janitsjarkorpsene.

## Referanser
Kamesennin Mutenrōshi

**Kamesennin Mutenrōshi** er en fiktiv figur i Akira Toriyamas kjente manga- og anime-serie *[[Dragon Ball]]* hvor han hadde sin første opptreden i kapittel tre. I animeutgaven av serien ga Kōhei Miyauchi stemme til ham frem til han døde, hvoretter Hiroshi Masuoka overtok rollen.

Tittelen *Kamesennin* (亀仙人) betyr noe i nærheten av *skilpadde-eremitten* eller *skilpadde-vismannen* på norsk. Kamesennin går også under navnet *Mutenrōshi* (武天老師), oversatt noe i nærheten av *gammel himmelkriger-mester*.

Kamesennin er Son Gokūs første læremester og opphavsmannen til teknikken Kamehame-ha. Han er en gal etter kvinner og en pervers gammel mann, egentlig er han en mann som liker livets goder, men som er villig til å dø for å redde andres liv. Han bor på en øy med sin skilpadde og den unge jenta Lunch.

Kamesennin lovte å trene Gokū fordi han kjente bestefaren Son Gohan. Han ville ikke trene noen andre, men når kampentusiasten Kuririn gav ham pornoblader som betaling sa han gledelig ja. For å vise seg verdig måtte Gokū finne en dame til Kamesennin, da fant han Lunch.

Kamesennin trente Kuririn og Gokū beinhardt, og senere dro de til kampturneringen Tenkaichi Budōkai som arrangeres en gang hvert tredje år.

Kamesennin skulle også slukke flammene på Frypan-fjellet, men i stedet ødela han det med en Kamehame-ha.

## Kamesennins teknikker
I løpet av serien har Kamesennin demonstrert følgende kampteknikker:
***かめはめ波 (Kamehame-ha)**
*Betydning: Navnet «Kamehame-ha» kommer fra den kjente hawaiiske kongen Kamehameha, og inneholder også stavelsen «kame», som er japansk for skilpadde, hvilket knytter teknikken til dens skaper, Kame Sennin. Den siste stavelsen, «ha» betyr her også stråle.
*Utviklet av Kamesennin
*Teknikken innebærer konsentrering av ki på ett punkt, for så å sende denne energien gradvis ut i form av en stråle. Tradisjonelt blir energien samlet mellom håndflatene som holdes i form av en bolle, før en retter håndflatene fremover og slipper energien løs, men dette er ikke påkrevd, og gjør det antakelig bare enklere å holde på energien mens den bygges opp. Gokū har blant annet avfyrt en Kamehame-ha både med en enkelt hånd og med føttene.
***残像拳 (Zanzō-ken)**
*Direkte oversatt «Etterbildeneve».
*Utviklet av mest sannsynlig Karin
*Ved å manipulere ki skaper man et stillestående etterbilde av seg selv mens man beveger seg så raskt til siden at motstanderen ikke oppfatter dette. Med trening er det mulig å skape flere etterbilder mens man beveger seg. Ekstremt høy hurtighet er påkrevd for å bruke teknikken.
***ジャン拳 (Jan-ken)**
*«Janken» er det japanske navnet på spillet stein, saks eller papir. «Ken» betyr her «hånd» eller «neve», som i stavemåten av det virkelige spillet, men stavelsen «Jan» skrives her med katakana fremfor hiragana.
*Utviklet av Gokūs adoptivfar, Son Gohan
*Jan-ken er egentlig tre forskjellige teknikker, hvor hånden formes som en av de tre formene i spillet. Jan-ken Gū (*stein*) utføres med en knyttet neve, Jan-ken Choki (*saks*) utføres med to fingre pekende fremover, siktende med motstanderens øyne, mens Jan-ken Pā (*papir*) utføres med en flat hånd hvor den nederste delen av håndflaten brukes som trykkpunkt.
Kristian Bergheim

**Kristian Bergheim** (født 6. juni 1926 i Bærum, død 30. mai 2010) var en norsk jazzmusiker (saksofon), en av landets ledende på 1950- og 1960-tallet, sammen med Bjarne Nerem.

Han spilte tidlig i Oslo-orkestre ledet av Stein Lorentzen, Arne Klette, Hein Paulsen, Hans Backe, Rowland Greenberg og Ivar Wefring.  Han leder flere egne besetninger, og tok del i skandinaviske orkestre.  Siden 1980 har han blant annet ledet Kristian Bergheim/Øistein Ringstad kvintett (1974–84), og medvirket på utgivelser med Per Borthen, Radiostorbandet og Bjarne Nerem.

Bergheim utga selv platen *Live at [[Oslo Jazzhus|Malla]]* (1977).
Han mottok Buddyprisen 1978, Gammleng-prisen 1991, og ble hedret med utgivelsen *Portrait of a Norwegian Jazz Artist* (Gemini Records, 2001).
## Diskografi
* *[[Rainbow Sessions]]* (1990) med Bjarne Nerem

## Referanser


## Eksterne lenker
* 
*  Biografi fra Jazzbasen.
*  Diskografi fra Jazzbasen.
GHB

**GHB** er en naturlig forekommende nevrotransmitter og et psykoaktivt stoff som brukes som rusmiddel og i behandling av narkolepsi.

Navnet *GHB* kommer fra navnet **gamma-hydroxybutyrate**. Stoffet er også kjent som **gammahydroksysmørsyre**, **4-hydroksybutansyre**.

## Bruksområder
### Legemiddel
Syntetisk GHB ble første gang fremstilt i 1960 til bruk som legemiddel (beroligende og bedøvende). I dag brukes det i hovedsak i behandling av narkolepsi med katapleksi, som virkestoffet i legemiddelet natriumoksybat (Xylem). Det har også blitt brukt i behandling av alkoholisme. 

### Rusmiddel
GHB blir illegalt framstilt og omsatt som tabletter, i pulverform eller flytende på små flasker. Det siste alternativet er mest vanlig. Stoffet regnes som moderat skadelig etter vitenskapelige tester, og har skadevirkninger som er sammenlignbare med MDMA og poppers. De fleste skadene av stoffet kommer fra overdoseringer, ettersom det er meget vanskelig å beregne rett dosering. Det er vanskelig å behandle tilfeller av GHB-overdose, da det ikke finnes noen motgift.

Små doser GHB gir en oppkvikkende rus: Man føler seg våken og kunstig pigg og opplagt. Større mengder kan gi en bedøvende og sløvende effekt, og en hallusinogen effekt (sansebedrag). Virkningen kommer etter 5–20 minutter og kan vare i halvannen til tre timer. Mange blir hissige og aggressive under rus. Selv små doser kan føre til svimmelhet, snøvling, hodepine, kramper og lavere blodtrykk. Ved overdose kan brukeren svime av og havne i koma mens hjertet svekkes eller luftveien blokkeres. GHB er spesielt farlig når det brukes sammen med alkohol. Langtidsbruk av GHB kan føre til leverskader, nyreskader, psykiske problemer og depresjoner.

## Referanser


## Eksterne lenker
* Folkehelseinstituttet - Fakta om GHB
* Jenter lokkes med livsfarlig dop 
* Scientists want new drug rankings, BBC News
Donkey Kong Junior

***Donkey Kong Jr.*** er et arkadespill fra Nintendo, laget i 1982 og oppfølgeren til ''Donkey Kong''. I motsetning til det opprinnelige spillet der spilleren styrer den etterhvert kjente spillfiguren Mario, er Mario nå en skurk som har fanget apen Donkey Kong i et bur på toppen av skjermen, og spilleren styrer i stedet Junior, sønnen til den store apen. Slik som i Donkey Kong, består skjermen av ymse hindre som spilleren må forsere på vei oppover mot målet for å redde faren sin. Spillet har tilsammen fire baner, når man har klart disse begynner spillet forfra igjen, men litt vanskeligere.

Spillet ble sluppet på en rekke spillkonsoller, blant annet NES, Famicom Disk System, Atari 2600, Atari 7800, ColecoVision og Intellivision. En bærbar Game & Watch variant ble også laget. Spillet finnes også på Wii Virtual Console-anlegget.

## Referanser


## Eksterne lenker
*
Christopher Massey

**Christopher Massey** (født 26. januar 1990 i Atlanta i Georgia) er en amerikansk skuespiller. Massey er kjent fra TV-serien *[[Zoey 101]]*, der han spiller Michael Barret. 

Christopher er broren til Kyle Massey fra TV-serien *[[That's So Raven]]*.

## Eksterne lenker
*
Gand

**Gand** kan på norsk henvise blant annet til
* Gand kirke og sogn som har navn etter det gamle skipreidet, tinglaget, prestegjeldet og distriktet Gand, moderne uttale /gan/ tidligere også skrevet Gann, som i tillegg har gitt navn til:
** Gand videregående skole i Sandnes
** Ganns Potteri og Teglverk
** Gandsfjorden
** Ganddal
** Gandsparkene
* det franske navnet Gand på den belgiske byen Gent
* ganding, det vil si trolldomskunster og tryllemidler særlig knyttet til samer
Finn Holmer-Hoven

**Finn Holmer-Hoven** (født 1942 i Farsund) var ansvarlig redaktør i regionavisen *[[Fædrelandsvennen]]* fra 1995 til 2007. Holmer-Hoven ble ansatt i *Fædrelandsvennen* i 1990 og ble politisk redaktør i 1995. 

Han er cand.polit. fra Universitetet i Oslo 1970 med statsvitenskap hovedfag. Han har vært ansatt som lektor ved Norges kommunal- og sosialhøgskole og var fra 1971 knyttet til Agder distriktshøgskole i Kristiansand som dosent i offentlig administrasjon og rektor fra 1983 til 1987. 

Holmer-Hoven var et par perioder medlem av hovedstyret i Norsk Redaktørforening, leder av Rogaland og Agder Redaktørforening og styreleder ved Institutt for Journalistikk.

## Referanser
Follo krets av Norges speiderforbund

**Follo krets av [[Norges speiderforbund]]** (stiftet 1. mai 1929) er plassert sør for Oslo og dekker kommunene Ski, Oppegård, Ås, Frogn, Nesodden, Vestby, Råde, Våler, Rygge og Moss.

## Grupper
Kretsen består av følgende speidergrupper, som til sammen har rundt 1400 medlemmer:

*1. Jeløy
*1. Kolbotn
*1. Langhus
*1. Nesodden / Jaer
*1. Råde
*1. Siggerud
*1. Ski
*1. Son Sjø
*1. Våler
*1. Ås
*2. Rygge
*8. Moss
*Bjørnemyr
*Drøbak / Frogn
*Ekholt
*Fagerstrand
*Myrvoll
*Nordby 1 
*Oppegård
*Øståsen MS
*Vestby

## Eksterne lenker
* Follo krets
Karate (radioprogram)

***Karate*** er et norsk humoristisk radioprogram som gikk på NRK Radio fra 1998 til 2003. Programmet ble ledet av brødrene Kristopher og Aleksander Schau mens Kyrre Holm Johannesen var utegående reporter som intervjuet tilfeldige personer på Majorstuen. *Karate* ble sendt på P3. Programmet hadde en sær og intern humor som etterhvert fant en fast fanskare. 

Karate hadde også et stort persongalleri av fiktive «gjester», som for eksempel loggfører Bjørn Tellnes, brødrene Kim og Jim Enoksen fra Bråkebeltet, den ekstremt dumme Daniel Svellanger som nesten alltid snakket om «hundene» på Svellanger, Ralf Ralfsen – formann i «Trønderstiftelsen», swingeren Lloyd Persen, Oslo-patriot Jørgen Tidemann, og svenske Gjöte Paré som var ekspert på ender. Alle disse karakterene ble spilt av Kristopher Schau. I tillegg var også Trond-Viggo Torgersen gjest med jevne mellomrom under navnet «Doktor Viggo». 

Siste sending var en direktesending fra Quartfestivalen fredag 4. juli 2003. Den huskes kanskje best fra hvor Karate-gjengen ble hentet med helikopter, og at de kastet granater ned på scenen mens de fløy avgårde – alt som en glidende overgang til Schaus neste program, ''Et Norge i krig'', som hadde premiere på P3 den 1. september senere samme år.

## Referanser
 

## Eksterne lenker
* Karate i NRKs radioarkiv på nett
Fylkesvei 2430

**Fylkesvei 2430** går mellom Leppa bru og Loengsbygda i Nordre Land.

Frem til 2019 hadde veien betegnelsen fylkesvei 191 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Tidsskrift for samfunnsforskning

***Tidsskrift for samfunnsforskning***, forkortet ***TfS***, er et flerfaglig norskspråklig fagtidsskrift for samfunnsvitenskap.

## Historie

Tidsskriftet utkom første gang i 1960 på initiativ fra Vilhelm Aubert, som også ble tidsskriftets første redaktør. Tidsskriftet utgis av Universitetsforlaget på vegne av Institutt for samfunnsforskning. Det utgir fagfellevurderte artikler og forskningskommentarer, samt debattinnlegg og bokomtaler. TfS er det eneste, norske samfunnsvitenskapelige tidsskriftet i databasen til Institute for Scientific Information (ISI). Tidsskriftet er idag tilgjengelig i fulltekst for abonnenter på idunn.no. Fra 1. januar 2017 ble det et åpent tilgjengelig tidsskrift.

## Utmerkelser
En artikkel publisert i *Tidsskrift for samfunnsforskning* har mottatt den nordiske prisen Årets tidsskriftartikkel, Ove Skarpenes' artikkel «Den ’legitime kulturens’ moralske forankring» (2007).

## Redaktører
* Vilhelm Aubert sammen med Sverre Brun-Gulbrandsen og Knut Dahl Jacobsen (1960 - ?).
* Willy Martinussen (1973–77)
* Dag Gjestland (1977–80)
* Mariken Vaa (1981-1986)
* Tor Bjørklund (1987–1993)
* Dag Gjestland (1993–98)
* Geir Høgsnes (1999–2004)
* Anne Krogstad (2005)
* Karl Henrik Sivesind (2006–2011)
* Anniken Hagelund (2012-2015)
* Rune Karlsen (2015-2016)
* Rune Karlsen og Arnfinn H. Midtbøen (2016-2018)
*Arnfinn H. Midtbøen og Axel West Pedersen (2018-2020)
*Atle Haugsgjerd og Arnfinn H. Midtbøen (2020 -)

## Referanser


## Eksterne lenker
*Tidsskrift for samfunnsforskning 60 år 
*Tidsskrift for samfunnsforskning 50 år! 
* Presentasjon på Institutt for samfunnsforsknings nettsider
* Idunn-basen har gjort artikler fra og med 2002 elektronisk søkbare for alle og tilgjengelige i fulltekst for abonnenter
Finsetunnelen

**Finsetunnelen** er en 10,3 km lang jernbanetunnel vest for Finse på Bergensbanen, i Ulvik kommune i Hordaland. Av alle tunnelene på selve Bergensbanen (mellom Hønefoss og Bergen) er Finsetunnelen den lengste, selv om tog som kjører over Drammen på vei inn mot Oslo passerer gjennom Liertunnelen, som er litt lengre. Arbeidene med tunnelen startet i 1990 og den ble offisielt åpnet av kong Harald V den 16. mai 1993. 

Før tunnelen ble bygget måtte togene over den værutsatte strekningen over Fagernut, og snøryddingsbasen ved Finse kunne stenges da sporet ble beskyttet av tunnelen. Det høyeste punktet på Bergensbanen passeres inne i tunnelen, 1237 meter over havet; før tunnelen ble bygget var den maksimale høyden 1301 meter over havet. Det er krysningsspor inne i tunnelen. Banen ble 4,5 kilometer kortere som en følge av tunnelen og reisetiden ble redusert med mellom åtte og ti minutter

Etter at tunnelen ble åpnet ble også elleve kilometer av banen øst for Finse oppgradert slik at den tålte høyere fart og ble mer beskyttet mot snømengdene.

I 2004 ble det utgitt en rapport som advarte mot mulige sikkerhetsproblemer med flere norske tunneler, deriblant ble Finsetunnelen utpekt som farlig på grunn av sin lengde og vanskelige tilgjengelighet for redningsmannskaper. Tunnelen har riktignok en del sikkerhetsutstyr som mangler ved flere andre tunneler, som nødlys, kommunikasjonssystem og nødareal, men rapporten kritiserte manglende katastrofeøvelser og mulighetene for å evakuere tunnelen dersom det skulle bli brann.

## Referanser


## Eksterne lenker
* Finsetunnelen i openstreetmap.org
Eikefat

**Eikefat** er en tønne laget av eiketre som brukes under lagring av brennevin eller vin. Eikelagringen forbedrer fargen, levetiden og gir en kompleks karakter i innholdet. Amerikansk eik og fransk eik er mest vanlig i vin. For Cognac er det mest vanlig med en annen type eikefat, de mest vanlige er Limousin og Troncais.
Olav Larsen & The Alabama Rodeo Stars

**Olav Larsen & The Alabama Rodeo Stars** er et norsk band som spiller alternative country og bluegrass.

Bandet ble dannet i 2004 av norsk-nigerianske Olav Larsen. Bandets første EP, *Gospel And Drinking Songs*, ble utgitt som MP3 på britiske BeatPick. Debutalbumet *Love's Come To Town* kom ut i august 2006 på svenske Rootsy og fikk bra kritikker i både norsk, svensk og britisk presse. Albumet ble deretter lansert i Storbritannia (november 2006) og i USA (mars 2007). I månedsskiftet januar / februar 2007 reiste de på sin første turne i England, der de blant annet spilte på anerkjente The Borderline i London, spilte på festivalen Celtic Connections i Glasgow, og var support for Jason Molina på The Green Room i Manchester. I 2008 dro de på sin andre turné til Storbritannia.

## Medlemmer
* Olav Larsen: Vokalist, gitar
* Anita Bekkeheien: Vokal (duett)
* Arne Andersen: Trommer
* Erlend Aasland: Gitar, Banjo, Pedal steelgitar
* Jonny Engelsvoll: Piano, Trekkspill
* Lillian Kristin Hodne: Fele
* Torje Fanebust Ås: Bassgitar

Tidligere medlemmer:
* Øyvind Berekvam (2004-2006): Pedal steelgitar, mandolin, dobro
* Hans Egil Løe Abelsnes (2011-2013): Elgitar
* Merethe By (2006-2007): Fiolin

## Utgivelser
* *Gospel and Drinking Songs*, BeatPick (2005) EP med fire spor
* *[[Love's Come to Town]]*, Rootsy (2006)
* *[[Sad & Happy Sing-a-Longs]]*, Rootsy (2008)
* Memory Lane (2012)

## Referanser


## Eksterne lenker
* Bandets hjemmeside
* Myspace
* Facebook
* Anmeldelse av Love's Come To Town
Drikkevise

En **drikkevise** er en kort eller lang sang som ofte omhandler det å drikke alkohol eller det som er i situasjonen rundt drikkingen.

Drikkeviser kan påvises så langt tilbake som til grekeren Aristofanes. Hva våre nordiske forfedre gjorde har derimot ikke blitt registrert.

Drikkevisene ble brukt i middelalderens Europa, og som en kuriositet kan vi ta med at universitetets «Gaudeamus Igitur» er en gammel skålsang på latin.

Skiller en mellom drikkeviser og hva en kan kalle skålsanger med annet innhold av hyllest til gudene, til årstiden, til ungdommen eller patriotisme, er drikkevisene mest folkelige.

Av rene drikkeviser ble lite skrevet av norske poeter i 1700- og 1800-tallet, da de var mer opptatt av det patriotiske, hvor siste vers ikke sjelden munnet ut i en «skål» for fedrelandet. Mer rene drikkeviser var det på den tid først og fremst svenskene som skrev. Noen syntes nok det tok rent for lang tid med så mange vers før en endelig kunne si skål.

Norske drikkeviser fikk et oppsving med den nye ungdomskulturen i etterkrigstiden, godt hjulpet av trondhjemsstudentene som samlet opp til *[[Smørekoppens visebok]]*, hvor drikkevisene fikk bedre plass for hvert nytt opplag. Visebølgen fra 1960-årene ga sine bidrag og der er etter hvert et godt utvalg for den som liker å synge.

Den korteste rett-på-sak-drikkevisen er for forsanger og forsamling og lyder:
:*Hva blåser det for vind i dag?*
:*Brennvin(d)!!*
Avslutningen er her opplagt og består av ett ord.

## Litteratur
* *[[Smørekoppens visebok]]* Norges mest solgte visebok i sin 17. utgave, laget av studentene ved Norges tekniske høgskole
* Erik Aall Flood og Lorentz N. Kvam, *Helan går: Bordsange og drikkeviser samlet av Smuttan og Lille Manasse*, Oslo 1928
* Erik Aall Flood og Lorentz N. Kvam, *Skaal, kamerater! Helan går II. Nye selskapsanger og bordviser samlet av Smuttan og Lille Manasse*. Oslo 1934
* *Nordiske drikkeviser i utvalg* ved Yukon Gjelseth, Oslo 1980
* Louis Jacoby og Øystein Øystå. *96 drammeviser*, Oslo 2001
Pedal steelgitar

**Pedal-steelgitaren** er en type elektrisk gitar med pedaler og knespaker, og som har egne bein og står på gulvet. Høyre fot brukes som oftest på en volumpedal, mens venstre fot brukes til å trykke ned én eller flere av pedalene. Knærne plasseres under gitarkassen, slik at en kan bevege på knespakene som henger under kassen ved å bevege knærne til høyre, venstre eller rett fram.

Strengene henger høyt over halsen på instrumentet. I stedet for å trykke strengene mot båndene, holder gitaristen et massivt metallstål (*bar*) ned på strengene. Stålet kan føres opp og ned langs strengene for å skape den karakteristiske «slidelyden». Ved å bruke pedalene og spakene endrer en strengenes tonehøyde.

Pedal-steelgitar spilles vanligvis med fingerplektere (*picks*).

## Kjente utøvere
* Jimmy Page
* Paul Franklin 
* Morten Sand
* Lars Egil Vågseter
* Dag Wolf
* B. J. Cole
* Daniel Lanois
* David Mansfield
* Kjell Karlsen
* Larry Campbell
* Robert Randolph
* Speedy West
* Øyvind Berekvam
* David Gilmour
* Alf Rune Melby
* Egil Skjelnes
* Lars Håvard Haugen
* Buddy Emmons
* Ben Keith
* Kjetil Steensnæs
* Tore Blestrud
* Lloyd Green
* Jamieson "Junior" Brown
* Donald Hugh "Don" Helms
* Stian Carstensen 
*Harald Dyb
*Ry Cooder
*Roar Øien

## Se også
* Gitar

## Referanser


## Eksterne lenker

* Vestnorsk Steelgitarklubb
* Steelgitar introer og soloer
Erik Guay

**Erik Guay** (født 5. august 1981 i Québec by) i provinsen Québec i Canada er en canadisk tidligere alpinist.

## Karriere

Under VM 2003 i St. Moritz overrasket han ved å bli nummer seks både i utfor og super-G. Han oppnådde sin første pallplassering i verdenscupplassering da han ble nummer to i utforrennet i Lake Louise (i provinsen Alberta i Canada) tidlig i sesongen 2003/04 (slått av Michael Walchhofer). Like etterpå pådro han seg en stygg kneskade i utforrennet i Vail (i delstaten Colorado i De forente stater), og måtte stå over resten av sesongen.

Han gjorde comeback i sesongen 2004/05 med flere topp 10-plasseringer i verdenscupen. Under VM 2007 overrasket han i super-G-rennet med å bli nummer 6.

I 2006 skadet han seg to uker før OL og måtte stå over utfor, men deltok i super-G, der han fikk fjerdeplass.

24. februar 2007 vant han sin første verdenscupseier da han vant Kandahar-rennet i utfor i Tyskland.

I  OL 2010 fikk han femteplass i både utfor og super-G, og 16.-plass i storslalåm.

Guay vant sin andre verdenscupseier og sin første seier i super-G i Kvitfjell Alpinanlegg 7. mars 2010. Bare noen dager senere vant han i tillegg Super-G-rennet under verdenscupavslutningen i Garmisch-Partenkirchen 11. mars 2010. Dette sikret ham seieren i super-G-cupen for 2010-sesongen.

12. februar 2011 kronet han karrieren ved å bli verdensmester i utfor i Garmisch-Partenkirchen. I OL 2014 ble han nummer ti i utfor.

Under VM 2017 i St. Moritz tok han gull i super-G og sølv i utfor.

Guay sto over vinter-OL 2018 grunnet ryggproblemer. Han ble tatt ut til det canadiske landslaget i 2018/19-sesongen, men la opp før det første verdenscupstevnet.

## Resultater i verdenscupen i alpint

### Enkeltseire

### Sammenlagtplasseringer

## Referanser


## Eksterne lenker
* 
*
De fire årstidene

:*For den am. filmen fra 1981, se [[De fire årstidene (film)]]. De fire årstidene er også navnet på en diktsamling av [[Marte Huke]].*
***De fire årstidene*** (***Le quattro stagioni*** i den opprinnelige italienske tittelen) er fire fiolinkonserter skrevet av Antonio Lucio Vivaldi og regnes som hans mest kjente verk. Stykkene ble skrevet i 1723 og ble første gang fremført i 1725. De fire solokonsertene bærer oversatt til norsk titlene «Våren», «Sommeren», «Høsten» og «Vinteren». Vivaldi skrev beskrivende sonetter til hver av konsertene.

## Eksterne lenker
* 
*
Utah Lake

**Utah Lake** dekker 392&nbsp;km² og er den største naturlige ferskvannssjøen i delstaten Utah i USA. Vannet kommer rennende fra mange små Wasatch fjellers vassdrag som samler seg her, og renner videre ved Jordan River nord fra Utah Lake til Store Saltsjø. I sjøen finnes 13 forskjellige fiskearter.

## Bakgrunn
Utah Lake er en av restene fra den store sjøen Lake Bonneville som eksisterte i istiden for 32&nbsp;000 til 14&nbsp;000 år siden.
Fylkesvei 2466

**Fylkesvei 2466** går mellom Bruflat og Tonsåsen i Etnedal kommune.

Før 1. januar 2010 hadde veien betegnelsen fylkesvei 252.

Frem til 2019 hadde veien betegnelsen fylkesvei 235 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Walter Prager

**Walter Prager** (1910–1984) var en sveitsisk alpinist.

Han ble den første verdensmesteren i utfor da han vant rennet i sveitsiske Mürren i 1931 foran to landsmenn. Han tok sin andre verdensmestertittel to år senere i Innsbruck.

## VM-medaljer
* 1931 Mürren – **gull** i utfor
* 1933 Innsbruck  – **gull** i utfor

## Referanser


## Eksterne lenker
*
Ed O’Neill

**Edward Leonard O'Neill jr.** (født 1946) er en amerikansk skuespiller. Han er blant annet kjent for å ha spilt Al Bundy i serien *[[Våre verste år]]*, og Jay Pritchett i serien *[[En moderne familie]]*.

## Filmografi

## Referanser


## Eksterne lenker
*